Vitalijs Samoilovs

Vitalijs Samoilovs (s. 19. huhtikuuta 1962 Riika Latvian SNT, Neuvostoliitto) on neuvostoliittolainen, sittemmin latvialainen jääkiekkomaalivahti. Samoilovs pelasi Neuvostoliiton mestaruussarjaa Dinamo Riian ja Sokol Kievin joukkueissa ja Neuvostoliiton hajottua vielä yhden kauden Dinamo Riian joukkueessa Latvian jääkiekkoliigassa.

Samoilovs edusti Neuvostoliittoa alle 20-vuotiaiden MM-kilpailuissa 1982, joissa toimi joukkueensa ykkösmaalivahtina. Aikuisten tasolla Samoilovs oli mukana voittamassa maailmanmestaruushopeaa vuonna 1987 ja olympiakultaa 1988. Hän oli mukana myös Neuvostoliiton Canada Cup -joukkueessa 1988. Näissä turnauksissa hänen roolinsa oli olla varamaalivahtina, eikä hän päässyt varsinaisesti pelaamaan peliäkään.

Samoilovs lopetti ensimmäisen kerran uransa Sokol Kiovan joukkueessa kevääseen 1991. Yhden välivuoden jälkeen hän palasi itsenäistyneen Latvian liigaan Latvijas Zelts -joukkueen riveissä pelaten 24 ottelua. Kauden jälkeen hän lopetti uransa toistamiseen. Vielä tämän jälkeen hän toimi kaudella 1995–1996 Alianse Riga -joukkueen toisena maalivahtina.

Peliuransa jälkeen Samoilovs toimi HK Riga 2000 -joukkueen apuvalmentajana Latvian liigassa kaudella 2003–2004 ja hetken aikaa Metallurg Novokuznetskin maalivahtivalmentaja kauden 2007–2008 alussa. Pesti kuitenkin päättyi jo marraskuussa. Tämän ohessa hän toimi Latvian maajoukkueen maalivahtivalmentajana vuosina 2004–2007

Lähteet

Aiheesta muualla 
 

Neuvostoliittolaiset jääkiekkomaalivahdit
Latvialaiset jääkiekkomaalivahdit
Neuvostoliittolaiset olympiavoittajat
Vuonna 1962 syntyneet
Elävät henkilöt